10. Die oorsaak van hierdie genadige uitverkiesing is inderdaad slegs die welbehae van God. Dit bestaan nie daarin dat Hy uit alle moontlikhede sekere menslike hoedanighede of dade as ‘n voorwaarde vir die saligheid uitgekies het nie. Dit bestaan wel hierin dat Hy sekere bepaalde mense uit die hele menigte van sondaars as sy eiendom aangeneem het.
Jesus het wel ook gesê dat die moeilike is vir ‘n ryk man om die koninkryk van God in te gaan. Dit was egter ‘n waarskuwing dat dit ‘n belangrike versoeking is wat kan meebring dat die saad van die Woord nie in ‘n mens kan opkom nie. Jesus praat van die bekommernis van die lewe en die verleidelikheid van rykdom (Mat 13:22).
God wil die mense in sy koninkryk leer om soos Israel in die woestyn elke dag in afhanklikheid van Hom te lewe en nie te vertrou op materiële dinge nie. Dit is die boodskap van die bergrede in Mat 6:25 ev.
God is slegs op “‘n besonderse wyse” die God van die uitverkorenes. Dit is die enigste onderskeid wat in die Bybel getref word.
As ‘n mens ‘n stok soek om ‘n hond te slaan, dan sal jy seker begin hare kloof oor wat ” ‘n spesiale manier” beteken. Dit spreek vanself dat ‘n God wat groot deernis het vir armes en onderdruktes ‘n spesiale plek in sy hart vir hulle het en dit beteken tog glad nie dat Hy nie vir die ryk gelowiges ‘n God is nie.
Jy sien Elsabê, die verlossingsleer is ‘n tapesserie – as jy aan een draadjie torring en en dit uittrek, rafel die hele ding uit, en bly daar op die ou end bitter min daarvan oor. Belhar torring die draadjie van die Verbond los, omdat dit verbondstaal gebruik vir iets wat nie die Verbond is nie.
Die probleem is dat Prof Nelus Niemandt in die openbaar verklaar het Dr Ben du Toit se verwerping van die maagdelike geboorte, sy verwerping van die bestaan van die duiwel en sy verwerping van die die verlossingleer dat ons uit genade alleen deur geloof alleen verlos word binne die raamwerk van die NG Kerk val.